Isafswm Presenoldeb Gofynnol Blackboard

[Blackboard](https://blackboard.aber.ac.uk/) yw amgylchedd dysgu ar-lein Prifysgol Aberystwyth (PA). Mae gan bob modiwl AU ei safle cwrs ei hun ar Blackboard. Mae'r Isafswm Presenoldeb Gofynnol yn rhoi cysondeb ac yn gwella defnyddioldeb Blackboard er mwyn i fyfyrwyr allu dod o hyd i'r cynnwys y mae arnynt ei angen. Dylai'r holl gynnwys a uwchlwythir ac a gynhyrchir ar Blackboard fod mor hygyrch â phosib. Gweler [Cyfarwyddyd ar Greu Deunyddiau Dysgu Hygyrch](https://www.aber.ac.uk/cy/accessibility/guidance-staff/#guidance-on-creating-accessible-learning-materials) PA i gael rhagor o wybodaeth.

Mae pob un o safleoedd cyrsiau PA Blackboard yn defnyddio templed y cytunwyd arno ac yn cynnwys lle ar gyfer gwybodaeth graidd. Cytunir ar y templed ar gyfer modiwlau bob blwyddyn.

## Ffolder Gwybodaeth Modiwl

Dylai ffolder gwybodaeth y modiwl gynnwys y canlynol:

* Amlinelliad o'r modiwl, nodau a deilliannau dysgu, gan gynnwys dolen i gronfa ddata'r modiwlau. Gellir darparu llawlyfr modiwl y gellir ei lawrlwytho ar wahân sy'n cynnwys y wybodaeth hon.
* Cyflwyniad wedi'i recordio i'r modiwl gan gynnwys sut i lywio drwy gynnwys Blackboard.
* Deunyddiau cyflwyno i helpu myfyrwyr i ymgyfarwyddo â gofynion y modiwl, wedi'u trefnu mewn un ffolder. Dylai hyn gynnwys gweithgareddau sy’n helpu’r myfyrwyr i ymgyfarwyddo â'r offer a'r dulliau a ddefnyddir yn y modiwl. Darparwch gyfarwyddiadau clir i fyfyrwyr ar sut i ymgymryd â'r modiwl a'r gweithgareddau dysgu.
* Gwybodaeth ynghylch pa pryd y bydd cynnwys ar gael i fyfyrwyr.
* Dolen i unrhyw wybodaeth iechyd a diogelwch berthnasol ar gyfer astudio'r modiwl, gan gynnwys asesiadau risg lle bo hynny'n berthnasol.
* Gwybodaeth am staff sy'n dysgu'r cwrs gan gynnwys proffiliau staff, manylion cyswllt ac argaeledd, sut i drefnu cyfarfod (yn bersonol neu ar-lein) a pha bryd y dylai myfyrwyr ddisgwyl cael ateb i ymholiad.
* Manylion am sut y gall myfyrwyr roi adborth ar y modiwl.
* Dolen i offeryn Cwrs Panopto

## Lleoliad trefnus ar gyfer Deunyddiau Dysgu

Dylid creu strwythur ffolder neu Fodiwl Dysgu ar gyfer Deunyddiau Dysgu. Er mwyn i staff gael bod yn gyfrifol am y ffordd y trefnir y cynnwys, nid ydym wedi pennu strwythur penodol. Dylai'r staff sicrhau:

* Bod y cynnwys wedi’i drefnu'n glir gyda ffolderi /Modiwlau Dysgu yn ôl wythnosau neu bynciau (mae canllawiau ar fodiwlau dysgu a ffolderi ar gael).
* Bod yr holl gynnwys, gan gynnwys ffolderi / Modiwlau Dysgu, yn cael eu henwi'n glir ac yn gyson.
* Bod yr holl ddeunyddiau dysgu perthnasol yn cael eu huwchlwytho i safle'r cwrs ar Blackboard – mae hyn yn cynnwys sleidiau PowerPoint, taflenni, nodiadau neu ddeunyddiau ategol eraill.
* Bod y gweithgareddau dysgu'n cael eu hychwanegu ochr yn ochr â'r deunyddiau ategol perthnasol (adnoddau dysgu).
* Cyfarwyddiadau clir i fyfyrwyr ar beth i'w wneud gyda phob adnodd.
* Rhaid i'r holl ddeunyddiau dysgu fod mor hygyrch â phosib. Os na ellir gwneud rhai eitemau yn gwbl hygyrch, eglurwch pam a beth all y myfyrwyr ei wneud er mwyn gofyn am opsiynau mwy hygyrch. Gweler y [Cyfarwyddyd ar Greu Deunyddiau Dysgu Hygyrch](https://www.aber.ac.uk/cy/accessibility/guidance-staff/#guidance-on-creating-accessible-learning-materials) i gael mwy o wybodaeth.
* Bod recordiadau Panopto wedi'u cynnwys ochr yn ochr â'r deunyddiau / gweithgareddau dysgu perthnasol. I gael arweiniad ar recordio darlithoedd byw, gweler [**Polisi Cipio Darlithoedd PA**](https://www.aber.ac.uk/cy/is/regulations/lecture-capture-policy/). I gael arweiniad ar ddarlithoedd a recordiwyd ymlaen llaw, gweler [Sut i sicrhau bod recordiadau anghydamserol yn ennyn brwdfrydedd ac yn rhyngweithiol](https://wordpress.aber.ac.uk/e-learning/cy/2021/01/14/sut-i-sicrhau-bod-recordiadau-anghydamserol-yn-ennyn-brwdfrydedd-ac-yn-rhyngweithiol/)
* Pan fo'n briodol, defnyddiwch Ryddhau Ymaddasol i ryddhau cynnwys ar adegau penodol, i ddefnyddwyr penodol, neu yn seiliedig ar weithgareddau'r defnyddwyr.

## Ffolder Asesu ac Adborth

Dylai'r ffolder asesu ac adborth gynnwys:

* Gwybodaeth asesu gan gynnwys meini prawf marcio.
* Sut i gael adborth.
* Pwyntiau ar gyflwyno'r aseiniad gyda gwybodaeth lawn gan gynnwys y dyddiad a’r amser hwyraf y ceir cyflwyno’r aseiniad.
* Dolen i'r Rheoliad ar Ymddygiad Annerbyniol
* Dolen i Hen Bapurau Arholiad
* Argymhellir olrhain ystadegau ar friffiau aseiniadau, gan ei fod yn fodd i staff addysgu wybod a yw myfyrwyr wedi edrych ar friffiau’r aseiniadau ai peidio.
* Pwy y dylid cysylltu â hwy os yw myfyrwyr yn cael trafferth yn cyflwyno aseiniadau. Cyfeiriwch y myfyrwyr at yr Uned Gwella Dysgu ac Addysgu i gael cymorth technegol ( eddysgu@aber.ac.uk).

## Ffolder (gudd) Arholwyr Allanol

Dylai'r ffolder hon gynnwys:

* Eitemau yr hoffech i'r Arholwr Allanol eu gweld
* Aseiniadau wedi'u marcio a lawrlwythwyd ar gyfer eu safoni
* Tystiolaeth o brosesau safoni
* Ni ddylai'r ffolder hon fyth fod yn weladwy i fyfyrwyr

# Rhestr Ddarllen Aspire

Dylid ychwanegu’r rhestr ddarllen Aspire fel eitem ar wahân (yn hytrach nag mewn ffolder) a’i gosod ar y tab Cynnwys fel un o'r chwe eitem uchaf.

# Rhestr wirio Isafswm Presenoldeb Gofynnol Blackboard

|  |  |
| --- | --- |
| **Eitem i'w hystyried** | **Ticiwch ar ôl cwblhau** |
| Mynediad |
| Mae gennych awdurdod hyfforddwr ar gyfer modiwl(au) rydych yn eu dysgu neu'n eu marcio |   |
| Gwybodaeth Modiwlau |   |
| Amlinelliad o'r modiwl, nodau a chanlyniadau dysgu. Gellir cynnwys y rhain mewn llawlyfr modiwl ar wahân.  |   |
| Cyflwyniad wedi'i recordio i'r modiwl |   |
| Deunyddiau sefydlu ar gael |   |
| Gwybodaeth ynghylch pa pryd y bydd cynnwys yn cael ei ryddhau i fyfyrwyr. |   |
| Asesiadau risg, a gwybodaeth iechyd a diogelwch os yw'n berthnasol |   |
| Manylion cyswllt ar gyfer staff sy'n dysgu'r modiwl |   |
| Dolen i adnodd Panopto Recorded |  |
| Lleoliad trefnus ar gyfer Deunyddiau Dysgu |   |
| Cynnwys wedi'i drefnu'n glir yn y strwythur ffolder / Modiwl Dysgu. |   |
| Dolenni i recordiadau Panopto ar gael |   |
| Taflenni sleidiau PowerPoint, nodiadau neu ddeunyddiau ategol eraill |   |
| Gweithgareddau dysgu wedi'u trefnu gydag adnoddau dysgu perthnasol a chyfarwyddiadau ar beth i'w wneud gyda'r adnoddau |   |
| Pan fo'n briodol, defnyddio Rhyddhau Ymaddasol i ryddhau cynnwys ar adegau penodol, i ddefnyddwyr penodol, neu yn seiliedig ar weithgareddau'r defnyddwyr. |   |
| Asesu ac Adborth |   |
| Gwybodaeth asesu gan gynnwys meini prawf marcio. |   |
| Gwybodaeth ar sut i gael adborth |   |
| Pwyntiau cyflwyno aseiniadau gyda dyddiadau ac amseroedd cyflwyno'r aseiniad wedi'u nodi'n glir  |   |
| Gwybodaeth am bwy i gysylltu â nhw os ceir unrhyw anawsterau wrth gyflwyno |   |
| Ffolder (gudd) Arholwyr Allanol |   |
| Eitemau i'w safoni a'u hadolygu gan Arholwr Allanol |   |
| Rhestr Ddarllen Aspire |  |
| Dylid ychwanegu’r rhestr ddarllen Aspire fel eitem ar wahân (yn hytrach nag mewn ffolder) a’i gosod ar y tab Cynnwys fel un o'r chwe eitem uchaf. |  |

|  |  |
| --- | --- |
| Pethau i'w gwirio |   |
| Mae enwau'r ffeiliau yn ystyrlon  |   |
| Mae'r dolenni i ffeiliau a gwefannau yn gweithio |   |
| Mae'r cynnwys yn cydymffurfio â ddeddfwriaeth hawlfraint  |   |
| Mae'r wybodaeth yn gyfredol (a deunyddiau sydd wedi dyddio wedi'u tynnu) |   |
| Mae deunyddiau a dogfennau'r cwrs mewn fformatau hygyrch (gweler [Cyfarwyddyd ar Greu Deunyddiau Dysgu Hygyrch](https://www.aber.ac.uk/cy/accessibility/guidance-staff/#guidance-on-creating-accessible-learning-materials) i gael mwy o wybodaeth) |   |

Mae mwy o wybodaeth a chefnogaeth ar gael:

* [Cwestiynau a Holir yn Aml am Blackboard](https://faqs.aber.ac.uk/index.php?search=blackboard)
* [Canllawiau Blackboard](https://www.aber.ac.uk/cy/is/it-services/elearning/canllawiauadogfennau/)
* Cysylltwch â'r Uned Gwella Dysgu ac Addysgu (eddysgu@aber.ac.uk)

*“Mae'r Polisi hwn yn cael ei gynnal gan y Gwasanaethau Gwybodaeth. Fe'i adolygwyd ddiwethaf ym mis Chwefror 2023 gan Bwyllgor Gwella Academaidd a bydd yn cael ei adolygu eto ym mis Chwefror 2024. / This Policy is maintained by Information Services, was last reviewed by Academic Enhancement Committee in February 2023 and is due for review in February 2024.”*